ທີມ​ສືບ​ສວນ​ ເຫດ​ເຮືອ​ບິນ ໃນຖ້ຽວ​ບິນ MH17 ຕົກ ເປີ​ດ​ເຜີຍ ການ​ລົມ​ໂທ​ລະ​ສັບ ທີ່​ເຊື່ອມ​ໂຍງ​ ໄປ​ຫາ​ຣັດ​ເຊຍ
ບັນ​ທຶກ​ການ​ລົມ​ໂທ​ລະ​ສັບ​ໄດ້​ຖືກ​ເປີດ​ເຜີຍ​ອອກ​ມາ​ໃນ​ວັນ​ທີ 14 ໂດຍ​ທີມ​ງານ​ຊາວ​ເນ​ເທີ​ແລນ ທີ່​ຊອກ​ຫາ​ພະ​ຍານ​ໃໝ່​ສຳ​ລັບ​ການ​ຕົກ​ຂອງ​ເຮືອ​ບິນ MH17 ທີ່​ເຮັດ​ໃຫ້ 298 ຢູ່​ໃນ​ເຮືອ​ບິນ​ເສຍ​ຊີ​ວິດນັ້ນ. 
ທີມສືບສວນ ສອບສວນການຍິງເຮືອບິນອາຍພົ່ນຂອງສາຍການບິນ Malaysian Airlines ຕົກໃນປີ 2014 ຢູ່ໃນຢູເຄຣນ ທີ່ນຳພາໂດຍ ຄົນເນເທີແລນນັ້ນ ໄດ້ເປີດເຜີຍ ບັນທຶກການສົນທະນາທາງໂທລະສັບອັນໃໝ່ ທີ່ສະແດງໃຫ້ເຫັນວ່າ ການພົວພັນກັນ ລະຫວ່າງກອງທັບຣັດເຊຍ ແລະບັນດາເຈົ້າໜ້າທີ່ການເມືອງ ແລະພວກແບ່ງແຍກດິນ ແດນຢູ່ພາກຕາເວັນອອກຂອງຢູເຄຣນ ພວກເຂົາເຈົ້າມີຄວາມໃກ້ຊິດກັນຫລາຍກວ່າ ສິ່ງທີ່ຮູ້ມາໃນເມືອກ່ອນ ບັນທຶກການລົມໂທລະສັບໄດ້ຖືກເປີດເຜີຍອອກມາໃນວັນທີ 14 ໂດຍເປັນສ່ວນນຶ່ງ ຂອງການຜັກດັນຄັ້ງໃໝ່ ໂດຍທີມງານຊາວເນເທີແລນ ທີ່ເອີ້ນວ່າ ທີມງານສືບສວນ ຮ່ວມ ຫລື JIT, ທີ່ຊອກຫາພະຍານໃໝ່ສຳລັບການຕົກຂອງເຮືອບິນ MH17, ທີ່ເຮັດ ໃຫ້ 298 ຢູ່ໃນເຮືອບິນເສຍຊີວິດນັ້ນ ໃນເດືອນມິຖຸນາຜ່ານມາ, ພວກໄອຍະການເນເທີແລນໄດ້ປະກາດວ່າ ມີຊາວຣັດເຊຍ 3 ຄົນ ແລະ ຊາວຢູເຄຣນ 1 ຄົນຈະຖືກນຳມາດຳເນີນຄະດີຢູ່ໃນ ເນເທີແລນ ຍ້ອນ ການພົວພັນຂອງເຂົາເຈົ້າຢູ່ໃນເຫດການດັ່ງກ່າວທີ່ມີການກ່າວຫານັ້ນ ໃນການປະກາດການກ່າວຫາດັ່ງກ່າວ ພວກໄອຍະການເວົ້າວ່າ ມີຫລັກຖານສະແດງ ໃຫ້ເຫັນວ່າມີສາຍຄຳສັ່ງໂດຍກົງລະຫວ່າງ ພວກເຈົ້າໜ້າທີ່ຣັດເຊຍ ກັບ ພວກແບ່ງ ແຍກດິນແດນ ທີ່ກຳລັງຕໍ່ສູ້ຢູ່ໃນພາກຕາເວັນອອກຂອງຢູເຄຣນ ແລະໄດ້ປະກາດການ ສ້າງຕັ້ງລັດຖະບານທີ່ບໍ່ໄດ້ຮັບການຮັບຮູ້ ທີ່ເອີ້ນວ່າ "ສາທາລະນະລັດປະຊາຊົນ ດົນເນສຄ໌ (Donetsk)” ຫລື DNR ຣັດເຊຍໄດ້ປະຕິເສດຊ້ຳແລ້ວຊ້ຳອີກຕໍ່ການສະຫລຸບຂອງທີມງານທີ່ນຳພາໂດຍ ເນເທີ ແລນ ແລະຫລັກຖານທີ່ຊີ້ໄປໃສ່ການທີ່ມີ ລູກສອນໄຟບຸກ (Buk) ຢູ່ໃນພາກຕາເວັນ ອອກຂອງຢູເຄຣນໃນຕອນທີ່ເຮືອບິນອາຍພົ່ນຕົກໃນວັນທີ 14 ກໍລະກົດ 2014 ນັ້ນ ທີມ JIT ເວົ້າວ່າ ລະບົບຕ້ານລູກສອນໄຟທີ່ມີຄວາມສະຫລັບຊັບຂ້ອນ ທີ່ເອີ້ນວ່າ ບຸກ (Buk) ໄດ້ຖືກໃຊ້ຢູ່ໃນການໂຈມຕີດັ່ງກ່າວ ແລະອາວຸດດັ່ງກ່າວແມ່ນມາຈາກຣັດເຊຍ